ΓΡΑΠΤΗ ΕΡΩΤΗΣΗ P-3859/02

υποβολή: Alexander de Roo (Verts/ALE) προς την Επιτροπή

(6 Ιανουαρίου 2003)

Θέμα: Ανεπαρκής εφαρμογή της οδηγίας σχετικά με τους φυσικούς οικοτόπους

Ο διευθυντής της Ζώνης Διαμεθοριακής Δραστηριότητας Avantis (GOB Aachen Heerlen BV) άφησε να εννοηθεί στο Ίδρυμα Hamsterwerkgroep Limburg (Λιμβούργο) πως δεν θα ήταν δεκτό στην εν λόγω ζώνη για να προβεί σε ελέγχους της εξέλιξης του πληθυσμού των χάμστερ.

Για την Avantis, είναι βέβαιο ότι δενπάρχει προστατευτικός χώρος για τα χάμστερ στην εν λόγω ζώνη. Ο επίσημος έλεγχος πραγματοποιείται από την Γενική Υπηρεσία Επιθεώρησης (AID) του Υπουργείου Γεωργίας, Περιβάλλοντος και Αλιείας (AEP).

Το Ίδρυμα Hamsterwerkgroep Limburg θέτει το ζήτημα της μεθόδου της εργασίας και της θέσης της AID. Κατά τη διάρκεια κοινού ελέγχου που έλαβε χώρα στις 15 Δεκεμβρίου 1998 — με δυοπαλλήλους του ΑΕΡ και έναν της AID — επισημάνθηκαν διάφορες φωλιές από χάμστερ στο χώρο που καλύπτει σήμερα το έδαφος της Avantis. Μια εβδομάδα αργότερα είχαν σκόπιμα καταστραφεί από μπουλντόζες.

Το γεγονός ότι η παρουσία των φωλιών από χάμστερ εντοπίστηκε κατά τα τέλη του 1998 πρέπει να οδηγήσει στην αποκατάσταση των συνθηκών διαβίωσής τους.

Στην προσπάθεια αποκατάστασης των ζημιών, εκπονήθηκε σχέδιο προστασίας των χάμστερ, στα πλαίσια του οποίου αναγνωρίστηκαν ένδεκα κύριες ζώνες ως νέοι βιότοποι. Το έδαφος της Avantis δενπολογίζεται μεταξύ αυτών. Στο μεταξύ, και αυτές οι κύριες ζώνες απειλούνται, συγκεκριμένα πλησίον του Margraten και του Maastricht όπου οι προβλεπόμενες ζώνες προστασίας των χάμστερ θα αντικατασταθούν από γήπεδα αθλητισμού και γκολφ.

Το άρθρο 12 § 4 της οδηγίας σχετικά με τους οικοτόπους (92/43/ΕΟΚ(1)) δεν έχει ακόμα εφαρμοσθεί όπως θα έπρεπε από τις αρχές των Κάτω Χωρών, ακόμα και μετά από την θέσπιση του νόμου σχετικά με τη χλωρίδα και την πανίδα της 1ης Απριλίου 2002.

Η Επιτροπή συμφωνεί ότι τα συμβάντα περί τα τέλη του έτους 1998 αποτελούν σκόπιμη παραβίαση του γράμματος της οδηγίας σχετικά με τους οικοτόπους και οι Κάτω Χώρες διέπραξαν παράβαση ως προς την μη εφαρμογή του άρθρου 12 § 4 της εν λόγω οδηγίας·

Συμφωνεί η Επιτροπή ότι οι Κάτω Χώρες διέπραξαν επίσης παράβαση σχετικά με τα μέτρα αποκατάστασης (σχέδιο προστασίας των χάμστερ)·

Τι φρονεί να πράξει η Επιτροπή προς αποκατάσταση·

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(31 Ιανουαρίου 2003)

Όσον αφορά την αναφορά του Αξιότιμου Μέλους του Κοινοβουλίου στη φερόμενη εκ προθέσεως καταστροφή των πληθυσμών χάμστερ, η Επιτροπή θεωρεί ότι μια τέτοια πρακτική είναι κατ'αρχήν αντίθετη με την οδηγία 92/43/ΕΟΚ του Συμβουλίου, της 21ης Μαΐου 1991, για τη διατήρηση των φυσικών οικοτόπων καθώς και της άγριας πανίδας και χλωρίδας (Οδηγία περί ενδιαιτημάτων). Η εν λόγω οδηγία απαγορεύει την εκ προθέσεως παρενόχληση των εν λόγω ειδών και τη βλάβη ή την καταστροφή των τόπων αναπαραγωγής ή ανάπαυσής τους.

Το θέμα της προστασίας των χάμστερ στις Κάτω Χώρες αποτελεί αντικείμενο μιας εν εξελίξει διαδικασίας λόγω παράβασης. Στο πλαίσιο της εν λόγω διαδικασίας, οι Κάτω Χώρες έχουν κοινοποιήσει το σχέδιο προστασίας των χάμστερ για την περίοδο 2000 έως 2004. Το εν λόγω σχέδιο περιλαμβάνει ετήσια επίβλεψη των πληθυσμών χάμστερ, μέτρα πληροφόρησης και κοινοποίησης, την αγορά γεωργικής γης στις πλέον σημαντικές περιοχές διαβίωσης χάμστερ, καθώς επίσης και διοικητικές συμφωνίες για την προώθηση φιλικών προς τα χάμστερ μεθόδων εκτροφής.

Το άρθρο 12 παράγραφος 4 της οδηγίας περί ενδιαιτημάτων προβλέπει την παρακολούθηση των τυχαίων συλλήψεων ή θανατώσεων ζώων και την ανάγκη να ληφθούν μέτρα προκειμένου να διασφαλιστεί ότι αυτό δεν έχει σημαντικές αρνητικές επιπτώσεις επί των σχετικών ειδών. Το άρθρο 16 παράγραφος 1 επιτρέπει παρεκκλίσεις από τηνποχρέωση θέσπισης ενός συστήματος αυστηρής προστασίας ειδών όπως τα χάμστερ, όπως προβλέπεται στο άρθρο 12. Σε αυτό το πλαίσιο, η Επιτροπή θεωρεί ότι είναι επιτρεπτό να λάβει αντισταθμιστικά μέτρα, εάν ένα ενδιαίτημα έχει καταστραφεί ή εάν η ποιότητά του έχειποβαθμιστεί,πό την προϋπόθεση ότι δενπάρχει κάποια ικανοποιητική εναλλακτική λύση και ότι πρέπει να προστατευτεί κάποιο από τα συμφέροντα που απαριθμούνται στο άρθρο 16 παράγραφος 1 (π.χ. όταν ο σκοπός είναι η προστασία της άγριας πανίδας και χλωρίδας και η διατήρηση των φυσικών ενδιαιτημάτων).

Προκειμένου να καθοριστεί η περαιτέρω πιθανή δράση που πρέπει να αναληφθεί, η Επιτροπή εξετάζει αυτή τη στιγμή τις πληροφορίες που διαβιβάστηκαν από τις Κάτω Χώρες ως απάντηση στην συμπληρωματική προειδοποιητική επιστολή της, η οποία κατέληγε, μεταξύ άλλων, ότι οι Κάτω Χώρες είχαν παραλείψει να εφαρμόσουν σωστά τις διατάξεις του άρθρου 12 παράγραφος 4 και του άρθρου 16 παράγραφος 1 της οδηγίας περί ενδιαιτημάτων.